钦定古今图书集成/明伦汇编/氏族典/第038卷 > 《廖用贤尚友录》 > 江充
## 钦定古今图书集成/明伦汇编/氏族典/第038卷 > 《廖用贤尚友录》 > 江充

按《汉书江充传》：“充字次倩，赵国邯郸人。本名齐，有女
弟，善鼓琴，嫁赵太子丹。齐得幸于敬肃王，为上客。久
之，太子疑齐以己阴私告王，捕齐不得，收系其父兄，
皆弃市。齐亡入关，更名充。告太子丹与姊。及王后宫
乱，竟败。赵太子召见犬台宫，上说之，自请使匈奴，还
拜直指绣衣使者。贵戚近臣奢僭，充皆举劾太子家”，
使乘车马行驰道中，充以属吏，遂白奏，威震京师。迁
水衡都尉，坐法免。上幸甘泉病，充见上年老，恐后为
太子所诛，因奏言“祟在巫蛊。”上以充为使者，治巫蛊，
遂掘蛊太子宫，得桐木人，太子惧，不能自明，收充斩
之，太子由是败。后武帝知充诈，夷三族。